《题高云客舍》
唐代·皇甫冉

孤兴日自深，浮云非所仰。窗中西城峻，树外东川广。

晏起簪葛巾，闲吟倚藜杖。阮公道在醉，庄子生常养。

五柳转扶疏，千峰恣来往。清秋香粳获，白露寒菜长。

吴国滞风烟，平陵延梦想。时人趋缨弁，高鸟违罗网。

世事徒乱纷，吾心方浩荡。唯将山与水，处处谐真赏。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。